George Weah
George Weah je liberijski političar i bivši profesionalni nogometaš koji je aktuelni predsjednik Liberije. Kao nogometaš igrao je za nekoliko klubova, među kojima se izdvajaju Monaco, PSG, Milan, Chelsea, Manchester City, Marseille, a igrao je i za reprezentaciju Liberije. Kao jedan od sportskih idola Afrike, Weah se uključio u politiku svoje domovine Liberije, nakon povlačenja iz profesionalnog nogometa. Osnovao je Kongres za demokratske promjene i kandidirao se za predsjednika na izborima 2005. ali ih je izgubio. Na izborima 2011. nije uspio osvojiti mandat kao potpredsjednik zajedno sa predsjedničkim kandidatom Winstonom Tubmanom. Godine 2014. na izborima je izabran kao predstavnik u senatu Liberije iz okruga Montserrado. Na izborima 2017. kao predsjednički kandidat porazio je dotadašnjeg potpredsjednika Josepha Boakaija. Predsjedničku zakletvu položio je u januaru 2018. na mjesto predsjednika Liberije.